Θάσος


 * __ ΠΕΡΙΗΓΗΣΗ ΣΤΗΝ ΑΡΧΑΙΑ ΘΑΣΟ __**

ΝΙΚΟΥΛΗ EIΡΗΝΗ ΚΑΙ ΝΕΛΛΑ ΜΑΡΙΑ
Η νήσος Θάσος βρίσκεται στη Βόρεια Ελλάδα, αντίκρυ από τις ακτές της Ανατολικής Μακεδονίας. Μια απόσταση 12 ναυτικών μιλίων τη χωρίζει από την Καβάλα και μόλις 6 μίλια από την Κεραμωτή και το Αεροδρόμιο της Καβάλας. Διοικητικά, η Θάσος υπάγεται στο Νομό Καβάλας και είναι μια από τις επαρχίες του. Είναι κατάφυτη και η ξυλεία αποτελεί ένα από τα κύρια εισοδήματα των Θασίων, όπως και η εξόρυξη μαρμάρου, ο τουρισμός , το λάδι, οι ελιές, το μέλι κ.ά. Ελιές, πεύκα, πλατάνια, έλατα, φλαμουριές, κέδρου, κρανιές πουρνάρια και άλλα ήμερα και άγρια δένδρα καλύπτουν τους μικρούς κάμπους μέχρι τις κορφές των βουνών. Το κλίμα της Θάσου είναι εύκρατο, δροσερό το καλοκαίρι και ήπιο τον χειμώνα. Ο Ιπποκράτης μάς έχει αφήσει πολύτιμες καταγραφές για το θασιακό κλίμα, όταν για 3 χρόνια διέμενε στο νησί τον 5ο αιώνα π.Χ. Στο βιβλίο Επιδημίες Α δηλώνει ότι στη Θάσο «γενικά ο χειμώνας έμοιαζε με άνοιξη». Η μέση ετήσια θερμοκρασία είναι 17,2 βαθμοί Κελσίου, η δε μέση καλοκαιρινή θερμοκρασία (Ιούλιος) είναι 23,4oC. Έχει 13,765 κατοίκους.Ακόμη, στην αρχαιότητα λειτουργούσαν, λατομεία μαρμάρου,ειδικότερα αυτά της Αλυκής, ορυχεία, όπως αυτά της Ακρόπολης, εργαστήρια κεραμικής και αμφορέων.Επίσης η εγκατάσταση του αστικού κέντρου στο βόρειο άκρο του νησιού,οφείλεται σε οικονομικούς και στρατηγικούς λόγους που δείχνουν τη στρατηγική της θέση:τοποθετήθηκε στο κοντινότερο σημείο με τη στεριά εκει οπού η Θάσος κατείχε αφ΄ενός γαίες και βρισκόταν αφετέρου στον εμπορικό άξονα που οδηγούσε από την Άθηνα στην Μαύρη Θάλασσα.Ο τρόπος ταξινόμησης των πόλεων μας δείχνει ότι ήταν στη δεύτερη βαθμίδα των πλουσιότερων και ισχυρότερων πόλεων μαζί με την Κόρινθο, το Άργος, τη Ρόδο,τη Θήβα, και τη Δήλο ως εμπορικό κέντρο. Η τοπογραφία τους είναι συγγενική και συνδυάζει μια πεδινή ή παραθαλάσσια κάτω πόλη με μιαν Ακρόπολη. Η ΠΡΩΤΕΥΟΥΣΑ ΤΗΣ ΘΑΣΟΥ Πρωτεύουσα και κύριο λιμάνι της Θάσου, καθώς και έδρα του ομώνυμου δήμου είναι η κωμόπολη της Θάσου ( ή Λιμένας), στο βόρειο τμήμα του νησιού , Είναι χτισμένη στη θέση της αρχαίας πόλης, ανάμεσα στα ακρωτήρια Παχύ και Εβραιόκαστρο. Αξιοθέατα της πρωτεύουσας και όλου του νησιού αποτελούν αρχαιολογικός χώρος με τα ερείπια της αρχαίας Θάσου και το αρχαιολογικό μουσείο, όλα τα μεσόγεια χωριά διαθέτουν τις “Σκάλες” τους τα επίνεια τους που έχουν αναπτυχθεί σε βάρος των παλαιών χωριών.